Public procurement notice: Contract Notice
Published: 2017-09-15
Buyer: Pallas Athéné Domus Educationis Alapítvány
Country: HU
Contract type: Services
Procedure: Open procedure
CPV classification: 71220000 | 71321000: Heating and ventilation design services | 71334000 | 79932000
Submission deadline: 2017-10-20
Award criteria: The most economic tender

Technical requirements: Budapest V. Kálmán Imre utca 20. szám alatti ingatlan oktatási intézmény szerinti funkciójának kialakítása II. üteméhez kapcsolódó tervezési feladatok ellátása.
Részajánlattétel kizárásának indokolása: A szolgáltatás lényege, hogy a szakcég tervezői a megrendelői igényeknek megfelelő terveket elkészítik, biztosítják a tervezési folyamatok összhangját. A szolgáltatás természete nem teszi lehetővé annak részekre bontását, részajánlattételi lehetőség biztosítását.
1054 Budapest, V. kerület Kálmán Imre u. 20. (a projekt helyszíne), Nyertes ajánlattevő székhelye, valamint minden egyéb, a szolgáltatás ellátásához szükséges helyszín.
Budapest V. Kálmán Imre utca 20. szám alatti, mintegy 2 900 m2 alapterületű ingatlan oktatási intézmény szerinti funkciójának kialakítása II. üteméhez kapcsolódó tervezési feladatok ellátása:
— a beruházás I. üteme során készült engedélyezési terv felülvizsgálata, a módosult megrendelői igényeknek, tervezett változásoknak megfelelően;
— az I. ütem során készült kivitelezési terv és megvalósulási terv felülvizsgálata a módosult megrendelői igényeknek, tervezett változásoknak megfelelően;
— építész és belsőépítész programterv készítése az I. ütemhez képest megváltozott megrendelői igényeknek megfelelően;
— a szükséges hatósági engedélyeztetési eljárásokhoz (bejelentés – módosított engedélyezés – fennmaradás) szükséges valamennyi terv elkészítése, beleértve a jogerős építési engedélytől való eltérések kezelését, és a műemlékvédelmi egyeztetések lefolytatását;
— valamennyi terv elkészítése a hatályos törvények, jogszabályok és rendeletek, valamint a kamarai előírások és a nemzeti szabványok és irányelvek szerint;
— komplett kiviteli tervdokumentáció készítése (bontás és építés minden szakágban) – építészet, belsőépítészet, tartószerkezet, tűzvédelem, épületgépészet, épületvillamosság, épületautomatika és vezérlés, gyengeáramú rendszerterv, közmű, oktatástechnológia, AV/IT konyhatechnológia, akusztika;
— árazatlan költségvetési kiírás készítése szakági bontásban, a beépült, ill. elraktározott/letárolt anyagok figyelembe vételével;
— építész és szakági tervezői művezetés a kivitelezés teljes ideje alatt, heti kivitelezési kooperációkon való részvétel generáltervezői, illetve igény esetén szakági tervezői szinten;
— a kivitelezési közbeszerzési eljárásban a 322/2015. (X. 30.) Korm. rend. 4. § (1) bek. szerinti szakértelemmel bíró bírálóbizottsági tag delegálása, a kiegészítő tájékoztatás kérés során a gazdasági szereplők által feltett kérdésekre tervezői válaszok megadása, az eljárás során az esetleges előzetes vitarendezés, jogorvoslat során a műszaki-szakmai kérdések megválaszolása, műszaki-szakmai álláspont megfogalmazása.
A beszerzési igény, a tárgyának jellege, a szolgáltatás természete (építészeti műszaki tervezői tevékenység), és a kapcsolódó további körülmények, így az ellátandó feladatok egymásra épülése, a komplex projektfelelősség követelménye nem teszik lehetővé a részekre történő ajánlattételt.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) szerinti kizáró okok bármelyike fennáll. A 321/2015. (X.30.) Korm. rend. 1.§ (1) bek. (továbbiakban: „Kr.”) alapján ajánlattevőnek ajánlatában a Kbt. II. Része szerinti jelen eljárásban az ajánlat benyújtásakor a közbeszerzési dokumentumok között rendelkezésre bocsátott, cégszerűen aláírt egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik az előírt kizáró okok hatálya alá. Közös ajánlattétel esetén a közös ajánlattevők mindegyike külön formanyomtatványt nyújt be („Kr.” 3.§ (3) bek.). Ajánlatkérő a Kbt. 69.§ (4)-(7) szerint jár el a bírálat során. A „Kr.” 15.§-a alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani az előírt kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában a Kbt. 67.§ (4) szerinti nyilatkozatot kell benyújtani az ajánlatban. Az ajánlattevőnek, illetve az alkalmasság igazolásában részt vevő gazdasági szereplőnek a formanyomtatvány benyújtásával a „Kr.” 4. §-ban előírt módon kell igazolnia előzetesen a Kbt. 62. §-ában említett kizáró okok hiányát. Ajánlatkérő felhívja a figyelmet a „Kr.” 6-7. §-aiban foglaltakra is. A Kbt. 67. § (3) bek. és a „Kr.” 15. § (1) bek. alapján az ajánlatban az EEKD-t a kapacitást rendelkezésre bocsátó szervezet részéről is be kell nyújtani a „Kr.” 3. § (2) bek.-ben foglaltaknak megfelelően. A Kbt. 69.§ (4)-(6) alapján az igazolások benyújtására felhívott gazdasági szereplőnek (ajánlattevőnek) a „Kr.” 8-14.§ és 16.§ szerint kell igazolnia, hogy nem tartozik a kizáró okok hatálya alá. A Kbt. 69. § (7) bek., a Kbt. 74. § (1) bek. és a Kbt. 64. § (öntisztázás) is megfelelően irányadó. A „Kr.” 13. § alapján folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A változásbejegyzésről szóló nyilatkozatot nemleges tartalom esetén is be kell nyújtani. A kizáró okok tekintetében tett nyilatkozatok keltezése nem lehet korábbi jelen felhívás feladásának napjánál. Alkalmasság: A „Kr.” 1. § (1) alapján az ajánlattevőnek az ajánlatában a Kbt. II. Része szerinti jelen eljárásban az ajánlatának benyújtásakor az EEKD benyújtásával kell előzetesen igazolnia, hogy megfelel a Kbt. 65. §-a alapján az előírt alkalmassági követelményeknek. A Kbt. 65.§ (1) c) pontja és a 322/2015. (X.30.) Korm. rend. 8. § (1) alapján Ajánlatkérő előírja az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nyilvántartásban szereplés tényét – amennyiben a Kbt. 69. § (11) szerinti nyilvántartásokban a vonatkozó adatok, tények ingyenes ellenőrzésére nincsen mód – a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. Alkalmatlan az ajánlattevő, amennyiben a Magyar Építész Kamara, illetve területi kamarái által vezetett névjegyzékben nem szerepel, illetve a nem Magyarországon letelepedett ajánlattevő esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Az alkalmassági minimumkövetelmény tekintetében irányadók a Kbt. 65. § (6)-(7), (9) és (11) bek.